אצטדיון סן ממס

אצטדיון סַן מָמֵּס (בבסקית: San Mamés, ובספרדית: Estadio de San Mamés) הוא אצטדיון כדורגל הממוקם בעיר בילבאו בחבל הבסקים שבספרד ומכיל 53,289 מקומות ישיבה, והוא האצטדיון השביעי בגודלו בספרד. האצטדיון משמש בתור מגרשה הביתי של קבוצת אתלטיק בילבאו המקומית. האצטדיון נבנה על שטח החופף בחלקו את שטח האצטדיון הקודם של הקבוצה, שנקרא אף הוא אצטדיון סן ממס. העבודות החלו בשנת 2010 והסתיימו ב-2013, כאשר בשלב הזה לא נבנה היציע הדרומי של האצטדיון, עקב העובדה ששטחו המיועד חפף בחלקו את שטח האצטדיון הישן, שהיה בשימוש עד לחניכת האצטדיון הישן. לאחר חניכת האצטדיון החדש והריסת האצטדיון הישן, החלו העבודות להקמת היציע הדרומי, שהסתיימו באוגוסט 2014. השלמת היציע הדרומי היאה לסגירת המגרש מכל כיווניו והעלו את תכולת האצטדיון לתכולתו הנוכחית. עקב תלונות צופים שישבו במפלס התחתון של האצטדיון על חשיפתם לגשם, הוחלט על הרחבת הגג כך שיכסה גם את המפלס התחתון. העבודות החלו במאי 2016 והסתיימו בחודש אוקטובר של אותה השנה. האצטדיון נכלל בהצעה המשותפת של ספרד ופורטוגל לאירוח מונדיאל 2018. גלריה קישורים חיצוניים אתר האינטרנט הרשמי של אצטדיון סן ממס (בספרדית) אצטדיון סן ממס באתר הרשמי של אתלטיק בילבאו הערות שוליים